رودرما دیوی

رودرما دیوی  (رودر دیوا مہاراجا، رودرما دیوی، رانی رودرما یا رودرما - دیوی) دکن سطح مرتفع کے کاکاٹیا سلطنت کی حکمران (1263ء تا 1289ء ے ا 1295ء) تھی۔ وہ برصغیر کی چند خواتین حکمرانوں میں سے ایک ہیں جنھوں نے مردوں پر بھی اپنا سکہ جمایا۔ اس دور میں یہ ایک بڑا انقلاب تھا جسے وجے نگر سلطنت میں بھی اپنایا گیا۔

 حالات زندگی 
تصغیر| چندوپاتلا, میں رانی رودرما دیوی کا نوشتہ،1289
ان کی شادی 1240ء میں چالوکیہ سلطنت کے شہزادہ ویربھدر سے ہوئی۔ رودرما دیوی کے والد نے یہ شادی سیاسی مفاد کے لیے کی تھی تاکہ دونوں سلطنتوں میں اتحاد ہو جائے۔ تاریخ میں ہمیں ویربھدر سے متعلق کچھ نہیں ملتا ہے اور یہ کہ سلطنت اور حکمرانی سے وہ بالکل الگ تھلگ رہے۔ دونوں کے دو بچے تھے مگر دونوں گود لیے ہوئے تھے۔ رودرما دیوی نے اپنے والد گنپتی دیوا کے ساتھ مل کر حکومت میں ہاتھ بٹانا شروع کیا اور 1261ء اور 1262ء میں باقاعدہ باپ بیٹی نے مل کر حکومت چلائی لیکن 1263ء میں رودرما نے پورا اختیار اپنے ہاتھوں میں لے لیا۔ اپنے اسلاف کے بر خلاف، رودرما نے اشرافیہ کے علاوہ دیگر لوگوں میں بھی جنگجووں کو شامل کرنا شروع کر دیا اور ان کی خدمات کے بدلے میں انھیں زمینی ٹیکس سے معافی دے دی تھی۔

مارکو پولو نے 1289ء-1293ء کے آس پاس ہندوستان کا سفر کیا تھا اور ان کے رودرما دیوی کی حکومت، ان کے اخلاق اور احوال کا تذکرہ بڑی خوش اسلوبی سے کیا ہے۔ رودرما دیوی نے دار الحکومت کے ارد گرد بہت بڑا قلعہ تعمیر کیا اور دار الحکومت کے چاروں طرف دیواریں بنا دیں، گنپتی دیوار کی اونچائی بڑھا دی، حفاظتی دیوار کی دوسری سطح تعمیر کی۔

حکومت سنبھالتے ہی رودرما دیوی کو مشرقی گنگا خاندان اور یادووں نے پریشان کرنا شروع کر دیا اور دونوں سے خو جنگیں ہوئیں۔ رودرما نے مشرقی گنگا خاندان کو تو ہرا دیا اور انھیں دریائے گوداوری کے پیچھے ڈھکیل دیا۔ یہ 1270ء کے اواخر کا واقعہ ہے۔ بعد میں رودرما نے یادووں کو بھی شکست فاش دی اور مغربی آندھرا تک انھیں محدود کر دیا۔
 حوالہ جات 

زمرہ:1289ء کی وفیات
زمرہ:1295ء کی وفیات
زمرہ:تیرہویں صدی کی بھارتی خواتین
زمرہ:تیرہویں صدی کی جنگوں میں شریک خواتین
زمرہ:تیرہویں صدی کی خواتین حکمران
زمرہ:تیرہویں صدی کے ہندوستانی بادشاہ
زمرہ:جنگ میں شریک ہندوستانی خواتین
زمرہ:ضلع نیلور کی شخصیات
زمرہ:کاکتیا خاندان
زمرہ:ہندوستانی خاتون شاہی اقتدار
زمرہ:تاریخ پیدائش نامعلوم
زمرہ:ویکی ڈیٹا سے مطابقت رکھنے والی مختصر تفصیل
زمرہ:خواتین
زمرہ:بھارتی شخصیات
زمرہ:ہندوستانی فرماں روا
زمرہ:تاریخ ہندوستان